En middelsstor, svart trebukk, hodets fremre del og den innerste halvdelen av lårene er gule. Antennene har påfallende, lange, stive hår som danner en brem på innersiden av de fem innerste leddene, som er forstørrede. Antennene er noe lengre enn kroppen. Pronotum er mye bredere enn langt, med en butt tann midt på hver sidekant. Dekkvingene er litt læraktige, bredest nær spissen.